Ńdɔ̄ hḿ Gédéon a ngákə̄ á ndá dzīē, á mǎn koməzǎn mān ékə́lá, ai bəḿbāŋála avwé yā á ngāyáŋ ai abóm óvug dá; a nɔŋɔ́ tsíd, a fudí á dzād, á mǎn soe ḿfyāŋ á mvīé, ńdɔ a ngázu ai nyé byá á élōn á sí a tə́lē nyé byá ósū. 20Ńdɔ̄ éngəlɛs Zambá á ngādzɔ́ ai nyé nâ: “Nɔŋɔ́ tsíd ai bəḿbāŋála avwé, ó bə̄dē byá á ńkōm á yób ó man byá wɔdan ai m̀fyáŋ.” Ńdɔ a ngáman bɔ̌ nālá. 21Ńdɔ̄ éngəlɛs Ǹtondôbə a ngásám sɔ́g ńtúm yā á ngābə́ bələ́ á mɔ́, a nambá tsíd ai bəḿbāŋála avwé; ndóan é vámá fɔ̄ɔ̄ á ńkōm ákɔ́g ě ngadígi miǹson mí tsíd ai bəḿbāŋála avwé; ńdɔ̄ éngəlɛs Ǹtondôbə a ngádzáŋ nyē á mís. 22Ńdɔ̄ Gédéon a ngáyəm nâ a ngábə́ éngəlɛs Ǹtondôbə; Gédéon nyé nâ: “Ǎ nāná ngōá mā, ǎ Ńtí Ǹtondôbə ! Ndə mə yén yā éngəlɛs Ǹtondôbə ai mís a?”